Ewropa de çalakîyê protestoyê qeyûman dewam kenê. Paytextê Almanya Berlîn û bajarê Marsîlya yê Fransa de vizêr reyna Kurdistanijî û dostê înan kuçeyan de bî. Çalakîyan de xespkerdişê şaredarîyanê Amed, Wan  û Mêrdînî ame şermezarkerdene.
Çalakîya Marsîlya ke bi seyan kesî tewrê ci bîyî hêrişê dewleta Tirkî yê vera Kurdan ameyî şermezarkerdene. Qiseykerdişanê mîtîngî de ame vatene ke dewleta Tirkî bi zext û hêrişan wazena ke heme heqanê Kurdan dest ra bîgêro. Mîtîng bi sloganan qedîya.
Paytextê Almanya Berlîn de zî vera bevengîya welatanê Ewropa yê vera xespkerdişê şaredarîyanê Kurdan çalakîya bêvenge ameye viraştene. Çalakgeran bi dovîz û pankartan xespkerdişê şaredarîyanê Amed, Wan û Mêrdînî û vera naye bêvengîya Ewropa şermezar kerdî. Çalakîye de bale ameye antene serê qetlîmanê ke xoza ya Kurdistanî de yene kerdene ser û hukmatê Almanya ra ame waştene ke wa paştî dewleta Tirkî medo. Çalakîye bi vilakerdişê vilawekan qedîyaye.
